تورکیه جمهوریتی جمهوررئیسی رجب طیب اردوغان, 2020 – ییلده تورکیه نینگ اقتصادی کوچی نینگ 5 فایز مقیاسیده آرته دیگن لیگی نی معلوم قیلدی.
تورکیه نینگ سیواس ولایتیده بولیب اوتگن اورته انادولو اقتصادی ییغیلیشی جریانیده قیلگن معروضه سیده, تورکیه نینگ 36 میلیارد دالر بولگن صادرات میزانی نی 170 میلیارد دالر گه آرتیرگن لیگی نی بیلدیرگن اردوغان, "اولکه میز نی 2023 – ییلده دنیا نینگ اقتصادی جهت دن اینگ کوچلی 10 اولکه سی قطاری گه کیریتیش اوچون سعی و حرکت قیلماقده میز" دییه قید ایتدی.
جمهوررئیس اردوغان, جاری ییلده تورکیه گه 52 میلیون توریست نینگ کیله دیگن لیگی نی بیلدیررایکن, اوشبو رقم نینگ جمهوریت تاریخی نینگ اینگ یوقاری رقمی دن عبارت ایکن لیگی نی معلوم قیلدی.
ینگی بازار لر تاپیش اوچون دنیا نینگ فرقلی جای لری گه سفر قیلیاتگن لیک لری و تورک خصوصی متشبث لر بیلن بیر قطارده تورکیه ده سرمایه گذارلیک قیله دیگن سرمایه دار لر گه هم زمینه یره تیب بیریش اوچون برچه سعی و حرکت لرنی قیلیاتگن لیک لری نی بیلدیرگن اردوغان, "انشا الله کیگوسی ییلدن باشلب اقتصادی کوچی میز آرته باشله یدی" دییه قید ایتدی.
تورکیه نینگ سوریه و عراق ده اویوشتیریاتگن عملیات لر بیلن اوز چیگره لری نینگ امنیتی نی مستحکم لشتیرگن لیگی نی معلوم قیلگن اردوغان, شرقی آقدینگیز ده تورکیه نینگ حق لری نی قوریش اوچون کوچلی سیاست آلیب باریاتگن لیک لری نی بیلدیردی.
